《政和甲午孟冬休后一日苏过叔党彦明自开化甘泉至明仙时念老禅师复出世矣因题诗壁间》
宋代·苏过

暂抛尘土扣云扉，山色空濛翠湿衣。涧水松风俱有恨，道人瓶钵几时归。

作者简介：（1072—1124）眉州眉山人，字叔党，号斜川居士。苏轼子。以荫任右承务郎。轼帅定武、谪岭南，唯过随行奉侍。徽宗建中靖国元年，轼卒，葬汝州郏城小峨眉山，遂家颍昌小斜川，因以为号。历监太原府税，知郾城县，晚年权通判中山府。能文，善书画，人称“小坡”。有《斜川集》。